ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
2 ก.ย. 2559

สรุปตลาดภาคเช้า
ตลาดภาคเช้าปิดปรับตัวลดลง ขณะที่ตลาดรอบบ้านมีทิศทางไม่ชัดเจน สลับบวกสลับลบ กลุ่มที่นำตลาดลงนำโดยหุ้นกลุ่มพลังงาน -1.7% กลุ่มธนาคาร -1.53% กลุ่มอสังหาและรับเหมาก่อสร้าง -1.05% ด้านปริมาณการซื้อขายอยู่ในระดับหนาแน่นที่ระดับ 3.8 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัว เรามองว่าการขายออกมาในภาคเช้ามาจากความกังวลต่อมุมมองต่อตัวเลขการจ้างงานของสหรัฐที่จะประกาศ อย่างไรก็ดี การย่อตัวมาที่ 1,530-1,520 จุด เป็นจุดที่เราคาดการณ์ไว้และยังคงคำแนะนำให้เข้าสะสมเพื่อรอรับการปรับตัวเพิ่มขึ้นของดัชนีในช่วง ไตรมาส 4 สำหรับกลุ่มที่แนะนำให้สะสม คือกลุ่มรับเหมาก่อสร้าง และกลุ่มสายการบินที่ได้ประโยชน์จากราคาน้ำมันที่อ่อนตัวลง
 
วิเคราะห์ทางเทคนิค
APURE
ราคาปิด 1.86 บาท
แนวรับ 1.85 บาท
แนวต้าน 1.90, 2.00 บาท
แนว cut หากราคาหุ้นมีโอกาสหลุด 1.82 บาท
กราฟ APURE เดินหน้าเป็นขาขึ้นในระยะกลางอย่างชัดเจน  ขณะที่ระยะสั้นอ่อนตัวลงมาทดสอบแนว minor uptrend ซึ่งเป็นแนวรับที่แข็งแรง และจะทำให้มีโอกาสเด้งตัวกลับเนื่องจากสัญญาณ Stoch ลงมาบริเวณแนวรับและเกิดรูปแบบ rebound ดังนั้นแนะนำเข้าซื้อ
 
เด็กแนว
HOTPOT กระแสข่าวเรื่องที่จะมีกลุ่มทุนใหม่เข้ามาซื้อหุ้นของบริษัทผ่านผู้ถือหุ้นใหญ่นั้นกระฉ่อนไปทั่ว ถึงขนาดบริษัทต้องออกมาชี้แจงว่าข่าวดังกล่าวเป็นจริงที่ผู้ถือหุ้นใหญ่มีการเจรจาขายหุ้นให้กับนักลงทุน แต่ความคืบหน้ายังไงนั้นไม่รู้คงต้อรอกันไปจนกว่าจะชัดเจน เด็กแนวว่าแค่นี้มันก็ชัดแร๊ะ ที่ผ่านมาไม่เคยยอมรับ มีข่าวมาหลายครั้ง สวนในครั้งนี้ถือว่าใกล้เคียงความเป็นจริงที่สุด เด็กแนวเคยวิเคราะห์ไปในช่วงแรกๆ ว่า HOTPOT มีสถานะที่พร้อมจะถูกซื้อกิจการ เพราะผลประกอบชะลอเรื่อยๆ ขณะที่มีสาขากว่า 140 แห่ง และใครมาขอซื้อในเวลานี้ถือว่าได้ราคาที่ไม่แพง แถมยังได้ขาดทุนสะสมไปลดภาษีอีกด้วย มองยังไงก็คุ้ม ถ้าคิดแบบของแพงๆ คือซื้อสินทรัพย์ที่เป็นร้านค้าในราคาเต็ม 600 ล้านบาทบวกค่า know how ไปอีกซัก 1.5  และให้ premium เจ้าของเนื่องจากเป็นบริษัทจดทะเบียนด้วย 1.5 เท่าของ Book value ขี้หมูขี้หมาก็ต้องมีราคาขาย 3 บาท เงินที่เจ้าของได้ก็เอาไปเคลียร์หนี้สินของบริษัทยังมีเงินติดกระเป๋าตั้งเยอะแยะ ขายเถอะ เพื่อให้กลุ่มใหม่มาทำ เชื่อว่าสถานะควรจะฟื้นฟูดีขึ้น
กราฟ HOTPOT (monthly) โค้งตัวขึ้นตัดผ่านแนวกดทับเป็นครั้งแรก โดย MACD เกิด Bullish divergence สัญญาณบวกมาตั้งแต่ต้นปีและโวลุ่มสะสมเพิ่มขึ้น แม้จะมีการปรับฐานลงในระยะสั้นนี้ แต่แนวโน้มยังคงเด้งตัวกลับได้ แนะนำเก็งกำไร